15/11/2012 | Administración LocalMunicipal
Porto do Son
Establecemento de prezo público

O 05.11.2012 o Pleno aprobou o establecemento do prezo público pola prestación do servizo de visitas ao Museo do Mar e Etnográfico de Porto do Son, coa regulación que se transcribe a continuación e que se publica no BOP ao abeiro do artigo 59.6 da Lei 30/1992, do 26 de novembro, de réxime xurídico das Administracións públicas e procedemento administrativo común. A eficacia do dito acordo terá lugar coa publicación deste edito no BOP. De conformidade co disposto no artigo 41 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das gacendas locais, este concello establece o prezo público pola prestación do servizo de visitas ao Museo do Mar e Etnográfico de Porto do Son. O prezo público regulado neste acordo constitúe unha prestación patrimonial de carácter público que se satisfará pola prestación dos diferentes servizos de visitas ao Museo do Mar e Etnográfico de Porto do Son. Están obrigados ao pagamento do prezo público as persoas que soliciten a prestación dalgún dos servizos de visitas ao Museo do Mar e Etnográfico de Porto do Son e quenes os utilicen sen obter a preceptiva autorización. No caso de que as persoas anteriores carezan de capacidade de obrar, a obriga recaerá sobre quen ostente a súa representación legal.4.1.- O importe do prezo público determinarase mediante a aplicación das seguintes tarifas: 4.2.- A entrada de tipo xeral e infantil pode converterse, sen custo adicional, en pase temporal. O pase temporal permite aos usuarios realizar tantas visitas como desexen nun período de 6 meses sen máis custo que a adquisición da primeira entrada, para o que se deberá presentar en cada visita o DNI. A súa solicitude realizarase no museo no momento de adquirir a entrada de tipo xeral ou infantil ou, posteriormente, mostrando esta, xunto co DNI. O pase temporal entregaráselle ao usuario cun formato diferente da entrada que inclúe o nome e apelidos do beneficiario, o NIF, o seu período de vixencia e o selo do museo. No caso das entradas infantís, non se esixirá o DNI.4.2.- De acordo co artigo 47 do texto refundido da Lei das facendas locais, delégase na Xunta de Goberno Local a modificación das tarifas deste prezo público. O dito acordo publicarase no BOP, tendo efectos a partir do día da súa publicación.5.1.- A obriga de pagamento nacerá no momento no que se solicita a visita ou entrada ao Museo do Mar e Etnográfico, que terá lugar ao presentarse nas taquillas ou accesos e manifestando verbalmente a petición.5.2.- O pagamento efectuarase no momento da visita ao Museo do Mar e Etnográfico e acreditarase mediante boleto ou tique que se expedirá ao realizarse o pago e antes de acceder ás instalacións.” Contra o presente acordo poderá interporse polos interesados recurso contencioso- administrativo perante a Sala do Contencioso- Administrativo do Tribunal Superior de Xustiza de Galicia, no prazo de dous meses contados desde o seguinte ao de publicación deste anuncio, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso- administrativa. Porto do Son, 7 de novembro de 2012 O alcalde, José Luis Oujo Pouso.